Diari Oficial de la Generalitat Valenciana


Sumari del DOGV 4837, del 08-09-2004 (2004/8579)

RESOLUCIÓ número 905/2004, de 30 de juliol del 2004, de la Universitat Miguel Hernández d'Elx, per la qual es publica l'oferta d'ocupació pública del personal d'administració i servicis d'esta universitat per a l'any 2004.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4837

Data del DOGV
:   08-09-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8579


Data del document
:   30-07-2004

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * professió de la informació
    * universitat
    * professió tècnica
    * oferta d'ocupació
    * concurs administratiu
    * professió administrativa
    * personal de serveis

RESOLUCIÓ número 905/2004, de 30 de juliol del 2004, de la Universitat Miguel Hernández d'Elx, per la qual es publica l'oferta d'ocupació pública del personal d'administració i servicis d'esta universitat per a l'any 2004. [2004/F8579]
  
De conformitat amb el que disposa l'article 22 del Text Refós de la Llei de Funció Pública Valenciana, prèvia negociació amb les organitzacions sindicals més representatives en l'àmbit de la Universitat Miguel Hernández d'Elx, i després de la deliberació d'esta en reunió del Consell de Govern Provisional de data 22 de juliol del 2004, s'acorda:
  
Primer. Oferta d'ocupació pública 2004
  
Aprovar i publicar l'oferta d'ocupació pública del personal d'administració i servicis per a l'any 2004 en els termes que s'establix en la present resolució.
  
En esta oferta d'ocupació pública s'inclouen les necessitats de recursos humans amb consignació pressupostària que no poden ser cobertes amb els efectius del personal existent, d'acord amb el nombre de dotacions i característiques que figuren com a annex I a la present resolució.
  
Segon. Convocatòries de places que corresponen a necessitats sobrevingudes durant l'exercici
  
Si durant l'exercici 2004 es produïxen vacants, inicialment no previstes, es procedirà amb caràcter excepcional a la seua convocatòria, o ampliació, si és procedent, del nombre de places que es troben en procés de provisió quan estes foren d'idèntic cos/escala o categoria, i sempre que afecten a llocs que siga urgent per a l'organització la seua cobertura.
  
La convocatòria d'estes places haurà de ser prèviament negociada amb les organitzacions sindicals més representatives de la Universitat Miguel Hernández.
  
Tercer. Sistema selectiu
  
Els processos selectius es portaran a terme preferentment per mitjà del sistema de concurs oposició lliure.
  
Quart. Persones amb minusvalideses
  
Les convocatòries de les proves selectives corresponents a la present oferta d'ocupació, hauran d'incloure la reserva d'una quota no inferior al 5% de les vacants per a ser cobertes entre persones amb discapacitat el grau de minusvalidesa de la qual siga igual o superior al 33%, d'acord amb la Llei 11/2003, de 10 d'abril, sobre l'Estatut dels Discapacitats.
  
Cinqué. Superació del procés selectiu
  
Els tribunals o les comissions de valoració no podran declarar que han superat els processos selectius un nombre superior d'aspirants al de les places convocades. Qualsevol proposta que contravinga l'anteriorment establit serà nul·la de ple dret.
  
Elx, 30 de juliol de 2004.- El rector: Jesús Rodríguez Marín.
  
ANNEX I
  
Oferta d'ocupació pública 2004
  
Personal funcionari
  
I. Sector d'administració general
  
Grup Categoria Nombre de
  
 dotacions
  
Grup C Gestor Administratiu 2
  
Grup D Auxiliar Administratiu 22
  
Total administració general 24
  
II. Sector d'administració especial
  
Grup Categoria Nombre de
  
 dotacions
  
Grup C Especialista tècnic de laboratori 4
  
 Especialista tècnic 1
  
 Especialista de biblioteques 1
  
Grup D Auxiliar de servicis 2
  
 Auxiliar de servicis bibliogràfics 2